ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
23 เม.ย. 2558

สรุปภาวะตลาดภาคเช้า : SET รีบาวด์ – SET รีบาวด์ทางเทคนิค หลังเมื่อวานเจอแรงขายหนัก ผสมกลุ่มพลังงานกลับมาเป็นพระเอกอีกครั้ง นำตลาดขึ้น ตามราคาน้ำมันดิบที่เริ่มปรับขึ้นเมื่อคืน นอกนั้นไม่มีอะไรนัก โดยกลุ่มแบงก์ยังโดนขายต่อ นำโดย KTB ส่วนเลข PMI จีน แม้ต่ำกว่าคาดและต่ำสุดรอบ 1 ปี แต่ตลาดภูมิภาคไม่ได้ซึมซับปัจจัยลบดังกล่าว หนำซ้ำส่วนใหญ่ ยังเคลื่อนไหวในแดนบวกได้ด้วย ทั้งนี้ SET ปิดตลาดที่ 1560.44 จุด +8.43 จุด ด้วยมูลค่าซื้อขายที่ระดับ 2.3 หมื่นลบ. กลุ่มหลักพลังงาน และ ICT หนุนตลาด ปิดบวก +1.1% และ 0.6% ตามลำดับ ส่วนแบงก์ ปิดลบ -0.8%
กลยุทธ์ที่แนะนำ :ช่วงบ่าย: มองการรีบาวด์ต่อไปถึง 1565 จุด ด้วยปัจจัยหนุนกลุ่มพลังงานจะนำตลาดต่อ และเราคาด Sentiment ของตลาดยุโรปในช่วงบ่ายจะดี หลังคลายกังวลปัญหาหนี้กรีซไประยะหนึ่ง โดยคาดหาเงินมาชำระหนี้ให้กับ IMF มูลค่า 760 ล้าน ยูโร ได้ในวันที่ 12 พ.ค. เอื้อไปถึงราคาน้ำมันดิบให้ปรับขึ้นได้ด้วย จุดสำคัญอยู่ที่ 1565 จุด หากยืนได้ จะเป็นสัญญาณที่ดีขึ้น กลยุทธ์ จะซื้อหุ้นเพื่อลงทุนหรือเล่นรอบที่ยาวกว่าให้รอทิศทางที่ชัดเจนจากเราก่อน ส่วนช่วงนี้เน้นเก็งกำไรระยะสั้นไปก่อน ทั้งนี้ หุ้นแนะนำตามสัญญาณเทคนิค ได้แก่ LALIN (รับ 4.30 ต้าน 4.50 Cut 4.18) และ NUSA (รับ 0.93 ต้าน 1.00 Cut 0.90)